PRIMĂRIA MUNICIPIULUI SATU MARE

Arhitect Șef 

Nr. 49386/25.08.2026
În temeiul prevederilor art. 136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare,  

Arhitectul Șef al Municipiului Satu Mare, formulează următorul,
RAPORT DE SPECIALITATE
la proiectul de hotărâre  privind  aprobarea documentatiei  P.U.Z.- Introducere în intravilan-zonă de locuit, Satu Mare, nr. cad. 187447 
Potrivit prevederilor art. 47 din Legea nr. 350/2001 privind amenajarea teritoriului și urbanismul, cu modificările și completările ulterioare, Planul urbanistic zonal este instrumentul de planificare urbană de reglementare specifică, prin care se coordonează dezvoltarea urbanistică integrată a unor zone din localitate, caracterizate printr-un grad ridicat de complexitate sau printr-o dinamică urbană accentuate și cuprinde reglementări asupra zonei referitoare la:

    a) organizarea rețelei stradale;

    b)organizarea arhitectural-urbanistică în funcție de caracteristicile structurii urbane;

    c) modul de utilizare a terenurilor;

    d) dezvoltarea infrastructurii edilitare;

    e) statutul juridic și circulația terenurilor;

   
    f) protejarea monumentelor istorice și servituți în zonele de protecție ale acestora.

Având în vedere documentația înaintată de Sabou Marius Florin în calitate de beneficiar împreună cu soția Sabou Ramona Maria, înregistrată la sediul instituției prin adresa nr. 46075/07.08.2026, prin care solicită aprobarea documentației de urbanism PUZ - Introducere în intravilan-zonă de locuit, Satu Mare, nr. cad. 187447, care face obiectul prezentului proiect de hotărâre, formulez și susțin următoarele: 
Terenul studiat este în suprafaţă 599.00 mp, reprezentat prin parcela înscrisă în CF. Nr. 187447, Nr. Cad. 187447, proprietatea lui Sabou Marius Florin  și soția Sabou Ramona Maria
Conform extrasului CF terenul este situat în extravilanul municipiului Satu Mare și are categoria de folosință arabil.
reglementări:
Zonă de locuit 

Zonă spaţii verzi

Zonă parcări, accese 
Regim de înălțime : (S/D)+P+1E/M
· Hmax la cornișă = 10,00 m, Hmax la coamă = 15,00 m.
· POT max 35%   CUT max 0,90
Aliniament: 5,00 m față de limita de proprietate a străzii Panait Cerna iar distanța față de limitele laterale si posterioare: conform Codul Civil. Accesul pe parcelă se va face din strada Panait Cerna. Se va trata legătura cu PUZ aprobat prin H.C.L.158/31.07.2014.
Suprafata minima destinata spatiilor verzi va fi de 40% din suprafata terenului, conformreglementărilor stabilite prin prezentul P.U.Z. Imprejmuirile vor putea fi realizate pe limitele de proprietate, cu respectarea prevederilor Codului civil si a reglementărilor legale in vigoare. Acestea vor fi astfel concepute incât să nu afecteze vizibilitatea in zona accesului din strada Panait Cerna si să permitã accesul la retelele edilitare, atunci când este cazul.
Echiparea tehnico edilitară :
Echiparea tehnico-edilitară a imobilului se va asigura prin racordarea la rețelele existente în zonă sau pe parcelă.
Documentaţia a obţinut următoarele avize:
- SC Apaserv Satu Mare SA

- Distribuţie Energie Electrică România SA: Acord de principiu 








Aviz de amplasament

- Orange România Comunications SA

- Digi Romania S.A. punct de lucru Satu Mare

- S.C. Delgaz Grid S.A. 

- Inspectoratul pentru Situaţii de Urgenţă "Someş"Satu Mare

- Direcţia de Sănătate Publică Satu Mare

- Agenţia de Protecţie a Mediului Satu Mare

- Acord - Serviciul Ecologie Urbană și Spații Verzi

             - Serviciul Administrare Căi Publice, Autorizări

- O.S.P.A.

- Aviz Consiliul Judeţean

- Direcţia  Judeţeană pentru Agricultură

- Ministerul Agriculturii

- Aviz Direcţia Judeţeană pentru Cultură

- Aviz Ministerul Apărării Naţionale

- Aviz M.A.I

- S.R.I.

-  propunere de introducere a terenului în intravilan
Documentaţia de urbanism a fost supusă dezbaterii publice după cum urmează:

· etapa pregătitoare la data de 23.12.2024
· etapa elaborării propunerilor la data de 25.07.2025
          Pe perioada dezbaterii publice nu au fost înregistrate sesizări.
Întrucât documentația este completă, are toate avizele solicitate, s-a încheiat procedura dezbaterii publice, are avizul favorabil al Arhitectului Șef al Municipiului Satu Mare în urma analizării în Comisia Tehnică de Urbanism și Amenajare a Teritoriului, 
Față de cele expuse mai sus, raportat și la prevederile art. 129 alin.(2) lit. c) și alin. (6) litera c) din O.U.G nr. 57/2019 privind Codul Administrativ, cu modificările și completările ulterioare potrivit cărora consiliul local avizează sau aprobă în condițiile legii documentațiile de amenajare a teritoriului și de urbanism ale localității,
Proiectul de hotărâre privind aprobarea documentației PUZ - Introducere în intravilan-zonă de locuit, Satu Mare, nr. cad. 187447 se înaintează Consiliului Local al municipiului Satu Mare cu propunere de aprobare.
Arhitect Şef al Municipiului Satu Mare
Arh. Burgye Ştefan

